open-index/open-wikipedia-markdown huggingface dataset:
2166 Χάνταλ

Ο **Χάνταλ (Handahl)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,752. Ανακαλύφθηκε το 1936 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά του προς τιμή της Βιολέτας Χάνταλ-Γκρην, μητέρας του Αμερικανού αστρονόμου Ντάνιελ Γκρην.

## Φυσικά χαρακτηριστικά
Τα φυσικά χαρακτηριστικά του Χάνταλ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χανταλ
2167 Έριν

Η **Έριν (Erin)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,1. Ανακαλύφθηκε το 1971 από το προσωπικό του Αστεροσκοπείου του Περθ (Μπίκλεϋ της Αυστραλίας), και πήρε το όνομά της από το βαφτιστικό όνομα της κόρης του αστρονόμου του αστεροσκοπείου, μέλους της ομάδας αστρομετρίας, Τζωρτζ Πάνκο (Punko).

## Φυσικά χαρακτηριστικά
Ο φασματικός τύπος της Έριν είναι **S** (λιθώδης). Η `Εριν περιστρέφεται γύρω από τον εαυτό της μία φορά κάθε 5 ώρες 43 λεπτά και 7 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Εριν
2169 Ταϊβάν

Ο **Ταϊβάν** (*Taiwan*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,45. Ανακαλύφθηκε το 1964 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από την Ταϊβάν.

## Φυσικά χαρακτηριστικά
Η μέση διάμετρος του Ταϊβάν εκτιμάται σε 16,81 χιλιόμετρα. Ο φασματικός τύπος του είναι **C** (ανθρακούχος), ενώ το γεωμετρικό άλβεδό του είναι 0,099 ± 0,021.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ταιβαν
Κατηγορία:Ταϊβάν
2171 Κίεβο

μικρογραφία|Η τροχιά του αστεροειδούς 2171 Κίεβο
Ο **Κίεβο (Kiev)** είναι ένας μικρός αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 13,60. Ανακαλύφθηκε το 1973 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά της από την πόλη Κίεβο, πρωτεύουσα της Ουκρανίας.

## Φυσικά χαρακτηριστικά
Η μέση διάμετρος του Κιέβου εκτιμάται σε 9,11 χιλιόμετρα, ενώ το γεωμετρικό άλβεδό του είναι 0,077 ± 0,019.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κιεβο
Κατηγορία:Κίεβο
2174 Ασμοδαίος

Ο **Ασμοδαίος (Asmodeus)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,7. Ανακαλύφθηκε το 1975 από τους Αμερικανούς αστρονόμους Σελτ Μπας και Τζων Χούκρα, που παρατηρούσαν από το Αστεροσκοπείο του Πάλομαρ, και πήρε το όνομά του από τον δαίμονα Ασμοδαίο.

## Φυσικά χαρακτηριστικά
Τα φυσικά χαρακτηριστικά του Ασμοδαίου είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ασμοδαιος
Αύγουστος Μπαγιόνας

Ο **Αύγουστος-Κωνσταντίνος Μπαγιόνας** (Πάτρα, 1931 - 8 Αυγούστου 2005 - Auguste Constantin [Lopez de Silva de] Bayona/Bayonas) ήταν Έλληνας φιλόσοφος, καθηγητής πανεπιστημίου.

## Βιογραφία
Γεννήθηκε, από τον Μαυρίκιο επιχειρηματία από παλιά οικογένεια της Σαλονίκης, και από μητέρα της οικογένειας Γερούσης, στην Πάτρα το 1931 όπου ολοκλήρωσε τις εγκύκλιες σπουδές του. Αποφοίτησε το 1956 από τη Φιλοσοφική Σχολή του Πανεπιστημίου Αθηνών. Το 1959 έλαβε πτυχίο φιλοσοφίας από το Πανεπιστήμιο της Σορβόνης και διδακτορικό από το πανεπιστήμιο του Εδιμβούργου το 1965. Το θέμα της διδακτορικής διατριβής του ήταν *«Η ιδέα της νομοθεσίας στους πρώιμους πλατωνικούς διαλόγους*». Εργάστηκε ως επιστημονικός συνεργάτης στο Εθνικό Ίδρυμα Ερευνών για τρία χρόνια και το 1972 εξελέγη έκτακτος καθηγητής της Ιστορίας της Φιλοσοφίας στη Φιλοσοφική Σχολή του Πανεπιστημίου της Θεσσαλονίκης και το 1975 τακτικός καθηγητής. Δίδαξε επί δεκαπέντε χρόνια στο ίδρυμα ενώ διετέλεσε και πρόεδρος του τμήματος *Φιλοσοφίας-Παιδαγωγικής και Ψυχολογίας*. Μετά το 1986 και μέχρι το 1998 δίδαξε στο Πάντειο Πανεπιστήμιο, στο Πανεπιστήμιο Πατρών, και στο Πανεπιστήμιο Κρήτης.

Πέθανε στις 8 Αυγούστου του 2005. Είχε δύο παιδιά, εκ των οποίων ένας γιος, του "Μωρίτζ", από τον οποίο ο Βίκτορ και ο Guillaume Auguste.

## Ερευνητικό έργο
Τρεις είναι οι θεματικοί άξονες του ερευνητικού του έργου: ο πρώτος αφορά την αρχαία ελληνική φιλοσοφία με την ηθική και πολιτική της προβληματική (Σοφιστές, Πλάτων, Αριστοτέλης). Ο δεύτερος επικεντρώνεται στην νεώτερη ευρωπαϊκή φιλοσοφία (ο Διαφωτισμός και οι ιδεολογικές του προεκτάσεις, Καρλ Μαρξ, Χέγκελ). Ο τρίτος άξονας αφορά θέματα της σύγχρονης φιλοσοφίας (εκπρόσωποι του Γαλλικού και αγγλοσαξονικού χώρου, αναλυτική φιλοσοφία).

## Συγγραφικό έργο
Το συγγραφικό του έργο υπήρξε πλούσιο, εκ των οποίων :
* The idea of legislation in the earlier Platonic Dialogues (*«Η ιδέα της νομοθεσίας στους πρώιμους πλατωνικούς διαλόγους*», 1966), που ήταν και το θέμα του διδακτορικού του.
* «Η έννοια της προόδου και η μεθοδολογία της ιστορίας» Δεκέμβριος 1970.
* «Η πολιτική φιλοσοφία των κυνικών», 1971.
* «Η ιστορικότητα της συνείδησης στη φιλοσοφία του γαλλικού Διαφωτισμού», Θεσσαλονίκη, 1974.
* «SPINOZA, LA PENSEE ANTIQUE ET LES PREUVES ARISTOTELICIENNES DE L'EXISTENCE DE DIEU», Επ.Επ.Φιλ.Σχ.Θεσσ/ίκης,τομ.12 (1973)
* «Ο ΚΑΡΤΕΣΙΑΝΙΣΜΟΣ ΚΑΙ Η ΑΝΤΙΛΗΨΗ ΤΟΥ J. B. BOSSUET ΓΙΑ ΤΗΝ ΑΙΤΙΟΤΗΤΑ ΣΤΗΝ ΙΣΤΟΡΙΑ », Επ.Επ.Φιλ.Σχ.Θεσσ/ίκης,τομ.13 (1974)
* «ΔΙΑΛΕΚΤΙΚΗ ΚΑΙ ΠΟΛΙΤΙΚΗ ΣΤΟ ΠΡΩΙΜΟ ΜΑΡΞ» Απρίλιος 1997.
* «ΕΛΕΥΘΕΡΙΑ ΚΑΙ ΔΟΥΛΕΙΑ ΣΤΟΝ ΑΡΙΣΤΟΤΕΛΗ», 11 μελέτες για τα «Πολιτικά» του Αριστοτέλη (2003).
## Παραπομπές

## Βιβλιογραφικές Πηγές
* Βασίλειος Κύρκος, «Αύγουστος-Κωνσταντίνος Μπαγιόνας», Νέα Κοινωνιολογία, τ/χ.43, (χειμώνας 2006-2007), σελ.25-27

## Επιπλέον βιβλιογραφία
* Φανούριος Βώρος, «Αύγουστος-Κωνσταντίνος Μπαγιόνας: ένας αθόρυβος στοχαστής (1931-2005)», Ουτοπία, τ/χ.80, (Μάιος-Ιούνιος 2008), σελ.23

## Εξωτερικοί σύνδεσμοι
* 
* 
* 

Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες φιλόσοφοι
Κατηγορία:Μαρξιστές θεωρητικοί
Κατηγορία:Καθηγητές Πανεπιστημίου Πατρών
2175 Αντρέα Ντόρια

Ο **Αντρέα Ντόρια (Andrea Doria)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 14,2. Ανακαλύφθηκε το 1977 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του από τον Γενουάτη ναύαρχο Αντρέα Ντόρια.

Εξαιτίας και της σημαντικής εκκεντρότητας της τροχιάς του, κατά το περιήλιό του ο Αντρέα Ντόρια βρίσκεται στα εσώτατα όρια της Κύριας Ζώνης.

## Φυσικά χαρακτηριστικά
Τα κυρίως φυσικά χαρακτηριστικά του Αντρέα Ντόρια είναι άγνωστα. Ο Αντρέα Ντόρια περιστρέφεται γύρω από τον εαυτό του μία φορά κάθε 4 ώρες και 53 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αντρεα Ντορια
2176 Ντόναρ

Ο **Ντόναρ (Donar)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,063. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του από το γερμανικό όνομα για τον θεό Θωρ της σκανδιναβικής μυθολογίας.

## Φυσικά χαρακτηριστικά
Τα φυσικά χαρακτηριστικά του Ντόναρ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ντοναρ
Κέννεθ Άρθουρ Άντερσον

Ο **Κέννεθ Άρθουρ Νόελ Άντερσον** (, 25 Δεκεμβρίου 1891 - 29 Απριλίου 1959) ήταν Βρετανός στρατηγός που συμμετείχε και στους δύο παγκόσμιους πολέμους. Στον Β' Π.Π. συμμετέχοντας στην αποβατική Επιχείρηση Πυρσός έμεινε περισσότερο γνωστός ως ο διοικητής της 1ης Στρατιάς στην εκστρατεία της Βόρειας Αφρικής που ακολούθησε στη συνέχεια.

## Βιογραφικά στοιχεία
Ο Κ. Άντερσον γεννήθηκε ανήμερα των Χριστουγέννων (25 Δεκεμβρίου) του 1891, στη Μαντράς της Ινδίας. Από νεαρή ηλικία επέλεξε στρατιωτική καριέρα όπου και φοίτησε στη Στρατιωτική Ακαδημία του Σάντχαρστ. Με το ξέσπασμα του Α' Π.Π. υπηρέτησε στο γαλλικό μέτωπο λαμβάνοντας μέρος στη μάχη του Σομμ όπου και τραυματίσθηκε σοβαρά την πρώτη ημέρα της μάχης, παραμένοντας στη συνέχεια σε ανάρρωση μέχρι τη λήξη του πολέμου. Στη διάρκεια του μεσοπολέμου, ανέλαβε διάφορες επιτελικές θέσεις, φοιτώντας σε επιμορφωτικές σχολές του κλάδου του, εξελισσόμενος ιεραρχικά.

Το 1938 φέροντας τον βαθμό του συνταγματάρχη διοικούσε την 11η ταξιαρχία στην Ινδία. Με το ξέσπασμα του Β' Π.Π. μετατέθηκε στη Βρετανική δύναμη που μετακινήθηκε στη Γαλλία όπου και ανέλαβε διοικητής της 3ης μεραρχίας πεζικού όταν στη συνέχεια εγκλωβίστηκε από τις γερμανικές δυνάμεις στη Δουνκέρκη. Μετά την εκκένωση της τελευταίας και την επιστροφή του στην Αγγλία, λαμβάνοντας τον βαθμό του υποστράτηγου, διορίστηκε στην **επιχείρηση Πυρσός** αρχηγός των αποβατικών δυνάμεων της 2ης ομάδας με αντικειμενικούς σκοπούς έξι σημεία απόβασης στις ακτές της Αλγερίας, χωρίς όμως να έχει και σχετική εμπειρία. 
Μετά την ολοκλήρωση της απόβασης, που πραγματοποιήθηκε χωρίς ουσιαστική αντίσταση εκ μέρους των Γάλλων, ανέλαβε διοικητής της 1ης Στρατιάς που συγκροτήθηκε για την εκστρατεία της Βόρειας Αφρικής με τελικό στόχο την κατάληψη της Τυνησίας που είχε καταλάβει ο Άξονας. 

Τελικά  μετά από μια σειρά λαθών τακτικής (όπως η υπερβολική ανάπτυξη μετώπου και οι λανθασμένες μετακινήσεις), αλλά και της κακής διοίκησης, πέτυχε του σκοπού της κατάληψης τον Μάιο του 1943 αφού προηγουμένως είχε προκαλέσει σκωπτικά σε βάρος του σχόλια εκ μέρους Βρετανών και Αμερικανών διοικητών. Μάλιστα ο στρατηγός Μπέρναρντ Μοντγκόμερυ τον χαρακτήρισε σαν ένα "καλό μάγειρα" (δηλαδή χωρίς στοιχειώδεις διοικητικές ικανότητες). Οι σε βάρος του επικρίσεις συνέβαλαν ώστε να μη συμμετάσχει στην απόβαση της Νορμανδίας αλλά να του ανατεθούν δευτερεύουσες επιχειρήσεις στην Ανατολική Αφρική. 

Μετά τη λήξη του πολέμου διορίστηκε κυβερνήτης του Γιβραλτάρ μέχρι που αποσύρθηκε το 1952. Ο Κέννεθ Άρθουρ Άντερσον πέθανε στις 29 Απριλίου του 1959 στο Γιβραλτάρ από πνευμονία, έχοντας ζήσει προηγουμένως για λίγο καιρό στη Γαλλία και έχοντας υποστεί οικογενειακή τραγωδία με τον θάνατο του γιου του στη Μαλαισία και της κόρης του από μακροχρόνια ασθένεια. Τιμήθηκε με πολλά παράσημα και είχε λάβει πολλές διακρίσεις βρετανικές και συμμαχικές, λαμβάνοντας τον τίτλο του Σερ.

## Παραπομπές


## Πηγές
* "Εγκυκλοπαίδεια Πάπυρος Larousse Britannica" τομ.9ος, σελ.384.
* "Ιστορία του 20ού Αιώνος" (6 τόμοι) Έκδ. Παρνελ - Χρυσός Τύπος, Αθήνα 1979, τομ. 5ος, σελ. 1960

## Εξωτερικοί σύνδεσμοι
* Αξιωματικοί Βρετανικού Στρατού 1939-1945

Κατηγορία:Βρετανοί στρατιωτικοί
P.I.G.S.

**P.I.G.S.** (στην ελληνική γλώσσα «Γουρούνια») είναι αρκτικόλεξο το οποίο χρησιμοποιείται από δυτικοευρωπαίους και γενικά αγγλοσάξονες επενδυτές και σχολιαστές της χρηματιστηριακής κοινότητας προκειμένου να χαρακτηρίσουν αρνητικά τους λαούς της Πορτογαλίας (**P**ortugal), της Ιταλίας (**Ι**taly), της Ελλάδας (**G**reece) και της Ισπανίας (**S**pain) ως υπαίτιους της οικονομικής κρίσης. Συνιστά δε, πέρα από το καταφανώς προσβλητικό περιεχόμενο του, ένα μέσο απαξίωσης των λαών του ευρωπαϊκού Νότου το οποίο αγγίζει το φαινόμενο αμφισβήτησης της ανθρώπινης υπόστασης του συνανθρώπου. Ο όρος επινοήθηκε με στόχο τη «φωτογράφιση» λαών, κυβερνήσεων και τακτικών ως πρωτεργατών της κρίσης –η οποία ούτως ή άλλως ξεκίνησε σαν πρόβλημα της κτηματαγοράς των ΗΠΑ– και εγκυμονεί κινδύνους εμφάνισης, αποδοχής ή και ενθάρρυνσης βίαιων, ρατσιστικών συμπεριφορών. 

## "Πόλεμος των αρκτικόλεξων"
Με την επερχόμενη οικονομική κρίση της ΕΕ το 2008, ο αγγλοσαξονικός οικονομικός κόσμος αποφάσισε να προσβάλει χώρες της νότιας Ευρώπης, για να τις δώσει έτσι την αποκλειστική ευθύνη για την κρίση. Επομένως χρησιμοποιήθηκαν ξεπερασμένες προσβολές της δεκαετίας του 1990, οι οποίες εκείνη την εποχή δεν είχαν αντίκτυπο. Ωστόσο, η σημερινή χρήση του αρκτικόλεξου "PIGS", για να χαρακτηρίσει τους νότιους γενικά ως «γουρούνια», απλώθηκε σαν πυρκαγιά στον ημερήσιο τύπο ορισμένων χωρών.

Εξίσου προσβλητικά αρκτικόλεξα έχουν διαδοθεί πρόσφατα από την απέναντι πλευρά σε ιστολόγια και φόρουμ του διαδικτύου. **"FUKG"** ή **"FUKG-US"** είναι αρκτικόλεξα που εμφανίστηκαν σποραδικά ως σκληρή αντίδραση. Τα αρκτικόλεξα υποδηλώνουν τη Γαλλία, το Ηνωμένο Βασίλειο, τη Γερμανία και τις ΗΠΑ, οι οποίες κατηγορούνται για οικονομικό βιασμό ασθενέστερων κρατών-εταίρων. Ωστόσο, η χρήση του **"FUKG"** και **"FUKG-US"** δεν προκάλεσε σε καμία περίπτωση μια ανάλογη πυρκαγιά στις χώρες της κρίσης.

## Παραπομπές


## Πηγές
* Άρθρο του Ευγένιου Τριβιζά, στη μηνιαία εφημερίδα αποστράτων "*ΕΘΝΙΚΗ ΗΧΩ*", φύλλο Οκτώβριος 2012.

P.I.G.S.
P.I.G.S.
Κατηγορία:Φράσεις επινοημένες στη δεκαετία του 1990
Κατηγορία:Επιχειρηματικοί όροι
Κατηγορία:Νότια Ευρώπη
Κοπτερό Ροδόπης

Το **Κοπτερό** είναι πεδινό χωριό της Θράκης στην Περιφερειακή Ενότητα Ροδόπης.

## Γεωγραφία
Το Κοπτερό βρίσκεται προς τα όρια με την Περιφερειακή Ενότητα Ξάνθης σε υψόμετρο 45 μέτρων. Απέχει 6 χιλιόμετρα Δ.-ΝΔ. από τον Ίασμο (έδρα του δήμου), 28 χιλιόμετρα Δ. από την Κομοτηνή και 22 χιλιόμετρα Α. από την Ξάνθη. Μέσα από το χωριό διέρχεται η ΕΟ Κομοτηνής - Ξάνθης, στη νότια άκρη του η σιδηροδρομική γραμμή Θεσσαλονίκης - Αλεξανδρούπολης και η Εγνατία Οδός, αρκετά νοτιότερα είναι η λίμνη Βιστωνίδα και δυτικά οι Αμαξάδες. Ο πληθυσμός του χωριού είναι μουσουλμάνοι, Πομάκοι στην πλειοψηφία τους προερχόμενοι από τα πομακοχώρια Καλότυχο, Σάτρες κ.α..

## Ιστορία
Ανατολικά του χωριού με κατεύθυνση τον Ίασμο, στην τοποθεσία "Σουκίστρα" υπάρχει μικρό φρούριο του 4ου αιώνα π.X. με διαστάσεις 100 x  80 μέτρα, γι΄ αυτό και από το 1979 έχει κηρυχθεί αρχαιολογικός χώρος. Η παλιά του ονομασία, από την περίοδο της τουρκοκρατίας, είναι *Γιαλεμπλή* ή *Γιαλιμλί* και αναφέρεται επίσημα, μετά την απελευθέρωση της Θράκης, το 1924 ως Κοπτερόν στο ΦΕΚ 194Α - 14/08/1924 να προσαρτάται στην τότε κοινότητα Ιάσμου. Σύμφωνα με το Πρόγραμμα «Καλλικράτης» ανήκει στη δημοτική κοινότητα Ιάσμου που υπάγεται στη δημοτική ενότητα Ιάσμου του Δήμου Ιάσμου και σύμφωνα με την απογραφή του 2011 έχει ως πληθυσμό 810 κατοίκους. Οι παλιότερες απογραφές του χωριού είναι: 

## Εξωτερικοί σύνδεσμοι

* Η πεζοπορική διαδρομή: Κοπτερό - Ιππικό από τον ιστότοπο https://el.wikiloc.com/

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Ιάσμου
Γαλήνη Ροδόπης

Το χωριό **Γαλήνη** ανήκει στο νομό Ροδόπης. Σύμφωνα με την απογραφή του 2011 έχει 289 κατοίκους. Διοικητικά ανήκει στο δήμο Ιάσμου (πρόγραμμα Καλλικράτης). Ο πληθυσμός του χωριού είναι αμιγώς μουσουλμανικός. Παλιότερα λεγόταν *Γιαλαντζαλή*. Βρίσκεται τρία χιλιόμετρα νοτιοδυτικά του Ιάσμου. Στην περιοχή το μόνο αρχαιολογικό εύρημα είναι ένα μαρμάρινο ανάγλυφο ιππέα, το οποίο χρονολογήθηκε την περίοδο 1ος αιώνας π.Χ.-1ος αιώνας. Eικονίζεται σκηνή κυνηγιού αγριόχοιρου. Φυλάσσεται στο Αρχαιολογικό Μουσείο Κομοτηνής. Το ανάγλυφο από το 1992 αποτελεί το σύμβολο της Κομοτηνής.

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Ιάσμου
2178 Καζαχστανία

Η **Καζαχστανία (Kazakhstania)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,4. Ανακαλύφθηκε το 1972 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά της από το Καζαχστάν.

## Φυσικά χαρακτηριστικά
Τα φυσικά χαρακτηριστικά της Καζαχστανίας είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Καζαχστανια
Κατηγορία:Καζακστάν
2179 Πλάτζεκ

Ο **Πλάτζεκ (Platzeck)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,50. Ανακαλύφθηκε το 1965 από τον Αμερικανό αστρονόμο `Αρνολντ Ρ. Κλέμολα, που παρατηρούσε από το Ελ Λεονθίτο της Αργεντινής, και πήρε το όνομά του προς τιμή του Αργεντινού αστρονόμου Ρικάρντο Πάμπλο Πλάτζεκ (*Ricardo Pablo Platzeck*).

## Φυσικά χαρακτηριστικά
Η μέση διάμετρος του Πλάτζεκ εκτιμάται σε 19,65 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,115 ± 0,023.

## Εξωτερικοί σύνδεσμοι
* Τροχιά από το JPL (Java) / Εφημερίδα

Πλατζεκ
2180 Μαργιαλένα

Η **Μαργιαλένα (Marjaleena)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,078. Ανακαλύφθηκε το 1940 από τον Φινλανδό αστρονόμο Χέικι Αλικόσκι, που παρατηρούσε από το Τούρκου της Φινλανδίας, και πήρε το όνομά του από το βαφτιστικό όνομα της κόρης του Αλικόσκι, Μαργιαλένα Τζόνσον (*Marjaleena Johnsson*).

## Φυσικά χαρακτηριστικά
Τα φυσικά χαρακτηριστικά της Μαργιαλένα είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μαργιαλενα
2181 Φόγκελιν

μικρογραφία|3D μοντέλο του αστεροειδούς 2181 Φόγκελιν
Ο **Φόγκελιν (Fogelin)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,1. Ανακαλύφθηκε το 1942 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του αστρονόμου Έρικ Σ. Φόγκελιν, βοηθού στο Κέντρο Ελασσόνων Πλανητών το 1979 και 1980 (το όνομα δόθηκε μετά τον θάνατο του Ράινμουτ και προτάθηκε από τους Μπάρντγουελ και Μάρσντεν).

## Φυσικά χαρακτηριστικά
Τα κυρίως φυσικά χαρακτηριστικά του Φόγκελιν είναι άγνωστα. Ο Φόγκελιν περιστρέφεται γύρω από τον εαυτό του μία φορά κάθε 14 ώρες και 4 λεπτά (Durkee 2010).

## Εξωτερικοί σύνδεσμοι
* Τροχιά από το JPL (Java) / Εφημερίδα

Φογκελιν
2182 Σεμιρό

Ο **Σεμιρό (Semirot)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,30. Ανακαλύφθηκε το 1953 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Γάλλου αστρονόμου Πιέρ Σεμιρό (*Pierre Sémirot*, 1907-1972).

## Φυσικά χαρακτηριστικά
Η μέση διάμετρος του Σεμιρό εκτιμάται σε 25,13 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0845 ± 0,014.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σεμιρο
2173 Μαρέσιεφ

μικρογραφία|3D μοντέλο του αστεροειδούς 2173 Μαρέσιεφ
Ο **Μαρέσιεφ (Maresjev)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,4. Ανακαλύφθηκε το 1974 από τη Σοβιετική (Ουκρανή) αστρονόμο Λιουντμίλα Βασίλιεβνα Ζουράβλιοβα, που παρατηρούσε από το Ναουτσνί της Κριμαίας και πήρε το όνομά του από τον ήρωα πιλότο του Β΄ Παγκόσμιου Πολέμου Αλεξέι Μαρέσιεφ.

## Φυσικά χαρακτηριστικά
Η μέση διάμετρος του Μαρέσιεφ εκτιμάται σε 17 χιλιόμετρα περίπου. Ο Μαρέσιεφ περιστρέφεται γύρω από τον εαυτό του πιθανώς μία φορά κάθε 11,6 ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μαρεσιεφ
2183 Νέουφανγκ

Ο **Νέουφανγκ (Neufang)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,5. Ανακαλύφθηκε το 1959 από τον Γερμανό αστρονόμο Κούνο Χοφμάιστερ, που παρατηρούσε από το Μπλουμφοντέιν της Νοτιας Αφρικής, και πήρε το όνομά του προς τιμή του ομώνυμου χωριού του Θουριγγικού Δρυμού, γενέτειρας του Χοφμάιστερ.

Εξαιτίας της πολύ μεγάλης εκκεντρότητας της τροχιάς του, ο Νέουφανγκ κατά τη διάρκεια μιας περιφοράς του γύρω από τον `Ηλιο διασχίζει κατά πλάτος ολόκληρη την Κύρια Ζώνη, μέχρι και έξω από τα εξωτερικά της όρια (δηλ. τα όρια προς την πλευρά του Δία).

## Φυσικά χαρακτηριστικά
Η μέση διάμετρος του Νέουφανγκ εκτιμάται σε 30,7 χιλιόμετρα περίπου. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,047 ± 0,015. Ο Νέουφανγκ περιστρέφεται γύρω από τον εαυτό του μία φορά κάθε 3 ώρες 51 λεπτά και 58 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Νεουφανγκ
2184 Φουτσιάν

Ο **Φουτσιάν (Fujian)** είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,432. Ανακαλύφθηκε το 1964 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από την παράλια κινεζική επαρχία Φουτσιάν.

## Φυσικά χαρακτηριστικά
Η μέση διάμετρος του Φουτσιάν εκτιμάται σε 26,28 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,064 ± 0,014.

## Εξωτερικοί σύνδεσμοι
* Τροχιά από το JPL (Java) / Εφημερίδα

Φουτσιαν
Σφαγή του Καρυοφύτου

Με την διατύπωση αυτή έχει γίνει γνωστή και έχει καταγραφεί η δολοφονία τουλάχιστον 38 αθώων και αόπλων κατοίκων του χωριού Άνω Καρυόφυτο Ξάνθης, από τις δυνάμεις των βουλγάρων κατακτητών, στις 9 Σεπτεμβρίου του 1944.

Στο χώρο της θυσίας πραγματοποιείται, κατά καιρούς, επετειακο μνημόσυνο.

## Τι προηγήθηκε
Το πρωΐ της 9ης Σεπτεμβρίου του 1944 και έξω από το Καρυόφυτο, ομάδα Ελλήνων ανταρτών υπό τον Καπετάν-Μάρκο (Μερκούριος Γεκτίδης) προσέβαλλε μια εμπροσθοφυλακή βουλγαρικού τμήματος, σκοτώνοντας αρκετούς από τους άνδρες του. Σύντομα όμως ο εχθρός ανασυγκροτήθηκε με ενισχύσεις που κατέφθασαν από τις γύρω περιοχές (Σταυρούπολη, Νεοχώρι, Λεκάνη αλλά και Ξάνθη) με αποτέλεσμα την υποχώρηση των ελλήνων μαχητών.

Σαν αντίποινα για την επίθεση αυτή ισχυρές βουλγαρικές δυνάμεις κύκλωσαν το χωριό και στη συνέχεια επιδόθηκαν σε μια ανελέητη σφαγή όσων αμάχων δεν είχαν προλάβει ή θελήσει να καταφύγουν στα βουνά. Αφού συγκέντρωσαν τους κατοίκους σε ομάδες, αρχικά λεηλάτησαν και εν συνεχεία πυρπόλησαν όλα τα σπίτια. Κατόπιν οδήγησαν τους κρατούμενους (κυρίως άνδρες) πολίτες σε διάφορα σημεία του χωριού (στο σχολείο, στην εκκλησία, στο "*καραγάτσι*", στην "*αχλαδιά του Κασαπάκη*") όπου τους εκτέλεσαν ομαδικά. Παράλληλα νεαρές γυναίκες βιάσθηκαν και δολοφονήθηκαν άγρια ακόμη και βρέφη λίγων μηνών δεν γλύτωσαν. Αναφέρονται δε περιπτώσεις που κάποιους άνδρες τους έκαψαν ζωντανούς ενώ άλλους τους έσφαξαν. Επιπλέον οι επιδρομείς τουφέκισαν και τον διορισμένο (κατοχικό) πρόεδρο του χωριού *Βασίλιε Καίσεφ*, ο οποίος τους εκλιπαρούσε να μην πειράξουν τους αμάχους.

## Ο απόηχος
Την επομένη ημέρα το χωριό παρουσίαζε την εικόνα ολοκληρωτικής καταστροφής. Συμπεριλαμβανομένης της εκκλησίας του Αγίου Δημητρίου, η πλειονότητα των κατοικιών και μαγαζιών του είχε μεταβληθεί σε ερείπια. Ο συνολικός απολογισμός της θηριωδίας των βουλγάρων στρατιωτών ήταν 38 δολοφονημένοι άνθρωποι, μεταξύ των οποίων αρκετά παιδιά και πολλοί γέροντες.

Οι δολοφόνοι και οι ντόπιοι συνεργοί τους εντούτοις παρέμειναν, μέχρις σήμερα, ατιμώρητοι.

## Πηγές
* Μηνιαία εφημερίδα αποστράτων "*ΕΘΝΙΚΗ ΗΧΩ*", φύλλο Οκτώβριος 2012, Ομιλία πρωτοπρεσβύτερου-διδασκάλου κ. Βασιλείου Βερβερίδη.

Καρυοφυτου
Σφαγη του Καρυοφυτου
Σωτήριος Τσιώνος

Ο **Σωτήριος Τσιώνος** (Κοκκινοπηλός Ελασσόνας 1945 – Λευκωσία 29 Ιουλίου 1974) ήταν Έλληνας στρατιωτικός, υπολοχαγός πεζικού και ήρωας της αντίστασης που προέβαλλε η ΕΛ.ΔΥ.Κ. κατά τη διάρκεια της τουρκικής εισβολής στην Κύπρο, τον Ιούλιο του 1974.

Ο Τσιώνος, εκτελώντας διατεταγμένη υπηρεσία, ηγούνταν του λόχου του στην περιοχή *Κιόνελι*, όταν μια ριπή πυροβόλου από τις αντίπαλες θέσεις τον τραυμάτισε σοβαρότατα στην κοιλιακή χώρα.

Μεταφέρθηκε στο *[[Παλιό Γενικό Νοσοκομείο Λευκωσίας|Γενικό Νοσοκομείο Λευκωσίας]]*, όπου και απεβίωσε λίγα 24ωρα αργότερα, σε ηλικία 29 ετών. 

Ο τάφος του είναι στο κοιμητήριο του χωριού του στο ιστορικό Βλαχοχώρι του Ολύμπου, τον Κοκκινοπηλό Ελασσόνας του Νομού Λάρισας στα 1250 μέτρα υψόμετρο.

## Απόδοση τιμών
Πολύ μετά τον θάνατό του (μόλις στις 12 Δεκεμβρίου του 2008) η Ελληνική Πολιτεία τον προήγαγε στο βαθμό του αντιστρατήγου ως γενναίως αποβιώσαντα σε συνθήκες μάχιμης υπηρεσίας.

## Παραπομπές


Κατηγορία:Έλληνες αξιωματικοί του πεζικού
Κατηγορία:Τουρκική εισβολή στην Κύπρο
Κρήτες μαχητές Βαλκανικών πολέμων 1912-13

Οι **Κρήτες μαχητές των Βαλκανικών πολέμων** (1912-13) ήταν άνδρες που συγκρότησαν εθελοντικά στρατιωτικές μονάδες οι οποίες πολέμησαν στα διάφορα μέτωπα του Α΄ και του Β΄ Βαλκανικού πολέμου.

Τον Οκτώβριο του 1912, η Κρήτη τελούσε ουσιαστικά σε καθεστώς αυτονομίας, με έλληνα ύπατο αρμοστή (τον Πρίγκηπα Γεώργιο) και υπό την επικυριαρχία του Σουλτάνου. Παρά το ότι οι κάτοικοί της, τυπικά ακόμη θεωρούνταν οθωμανοί υπήκοοι, πολλοί από αυτούς έσπευσαν να στελεχώσουν 16 λόχους, οι οποίοι με την κήρυξη των πρώτων εχθροπραξιών μεταφέρθηκαν στον Πειραιά. Στη συνέχεια, με τη συνδρομή επιπλέον Κρητών μαχητών που κατέφθαναν συνεχώς, συγκροτήθηκαν στην Αθήνα τέσσερα Κρητικά Τάγματα. Τα τρία από αυτά ενώθηκαν στη δημιουργία του *Ανεξάρτητου Συντάγματος Κρητών* που διατέθηκε στην στρατιά της Ηπείρου, ενώ το τέταρτο (ανεξάρτητο) Τάγμα στάλθηκε για ενσωμάτωση στη στρατιά Θεσσαλίας.

Τόσο το Σύνταγμα, όσο και το 4ο Τάγμα Κρητών πολέμησαν ηρωϊκά και οι άνδρες τους διακρίθηκαν σε πολλές συγκρούσεις των δυο Βαλκανικών πολέμων, από τον Οκτώβριο του 1912 έως και τον Ιούλιο του 1913. Μάλιστα, το 4ο Τάγμα, υπό την ηγεσία του ταγματάρχη Γεώργιου Π. Κολοκοτρώνη (εγγονού του Θ. Κολοκοτρώνη) υπέστη πολύ μεγάλες απώλειες, μεγαλύτερες από κάθε άλλη μονάδα του ελληνικού στρατού, αφού έχασε συνολικά τους 950 από τους 1.000 άνδρες του, συμπεριλαμβανομένου και του διοικητή του, που έπεσε μαχόμενος στις 12 Ιουλίου 1913, στην Άνω Τζουμαγιά (σημερινό Μπλαγκόεβγκραντ).

## Αναλυτικά η δράση των Κρητών μαχητών
### 4ο Τάγμα Εθελοντών Κρητών
Ως τμήμα της VII Μεραρχίας του στρατού Θεσσαλίας πολέμησε στα Στενά της Πέτρας, στη μάχη της Κατερίνης (15 Οκτωβρίου 1912), στη μάχη των Γιαννιτσών (19-20 Οκτωβρίου 1912) και εισήλθε σαν εμπροσθοφυλακή της Μεραρχίας, πρώτο στην απελευθερωμένη Θεσσαλονίκη, στις 26 Οκτωβρίου 1912. Στο Β΄ Βαλκανικό πόλεμο συμμετείχε στη μάχη του Κιλκίς-Λαχανά (19-22 Ιουνίου 1913, αυτή τη φορά ως μέρος της VI Mεραρχίας. Επίσης, πήρε μέρος στη μάχη του Σιδηροκάστρου (26-27 Ιουνίου 1913) και στη μάχη της Τσουμαγιάς (12-14 Ιουλίου 1913).

### Ανεξάρτητο Σύνταγμα Κρητών
Έλαβε μέρος στις μάχες του Αργυροκάστρου, της Πρεμετής, της Κορυτσάς, της Μοσχόπολης, ενώ στις αρχές Ιουλίου του 1913 μεταφέρθηκε από τους Αγίους Σαράντα στην Καβάλα, πλην του ΙΙΙ Τάγματός του, που παρέμεινε στην Κορυτσά. Συμμετείχε στις μάχες της Ξάνθης (13 Ιουλίου), της Κομοτηνής (15 Ιουλίου) και του Νευροκοπίου (24 Ιουλίου). Στις 14 Αυγούστου του 1913, το Ανεξάρτητο Σύνταγμα μετονομάστηκε σε **14ο Σύνταγμα Πεζικού** και στις 8 Ιανουαρίου 1914 επέστρεψε πανηγυρικά στα Χανιά.

## Παραπομπές


Κατηγορία:Έλληνες στρατιωτικοί των Βαλκανικών Πολέμων
Κατηγορία:Νεότερη ιστορία της Κρήτης
Βαγγέλης Βουλγαρίδης

Ο **Βαγγέλης Βουλγαρίδης** (Αθήνα, 4 Αυγούστου 1942) είναι Έλληνας ηθοποιός.

## Βιογραφία
Στο σινεμά συμμετείχε σε 12 ταινίες όπου υποδύθηκε διάφορους ρόλους «ζεν-πρεμιέ». Ακόμη, πρωταγωνίστησε σε τρία σίριαλ της ελληνικής τηλεόρασης και σε λίγα θεατρικά έργα.

Οι περισσότεροι τον θυμούνται να ενσαρκώνει το χαρακτήρα του ευαίσθητου «Μίλτου» στην ταινία *[[Το δόλωμα]]*, έχοντας συμπρωταγωνίστρια την Αλίκη Βουγιουκλάκη.

## Φιλμογραφία
### Κινηματογράφος

### Ελεύθερο θέατρο

### Τηλεοπτικό θέατρο

### Τηλεοπτικές σειρές

### Εκπομπές

## Παραπομπές


## Εξωτερικοί σύνδεσμοι

* Βαγγέλης Βουλγαρίδης (φιλμογραφία) στο Filmy: Cine DataBase

## Πηγές
* Θόδωρος Έξαρχος: *Έλληνες ηθοποιοί - Αναζητώντας τις ρίζες*, Βραβείο Ακαδημίας Αθηνών

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Γιάννης Βαρδής

Ο **Γιάννης Βαρδής** (Αθήνα, 29 Μαρτίου 1974) είναι Έλληνας σύγχρονος έντεχνος τραγουδιστής και μουσικοσυνθέτης.

## Βιογραφία
Ο Γιάννης Βαρδής γεννήθηκε στις 29 Μαρτίου του 1974 στην Αθήνα. Από μικρή ηλικία άρχισε να γράφει δικά του τραγούδια. Έχει σπουδάσει πιάνο. Η πρώτη συμμετοχή του σε δίσκο ήταν στο δίσκο του πατέρα του Αντώνη Βαρδή, "Στην Ελλάς του 2000".

Ο πρώτος του δίσκος κυκλοφόρησε το 1997 με όνομα "Οικογενειακή Υπόθεση", με τέσσερα τραγούδια. Το 1998 κυκλοφόρησε το πρώτο του προσωπικό του άλμπουμ με τίτλο "Άμα δεις τα παιδιά", η ανταπόκριση του νεανικού κοινού ήταν πολύ μαζική. Ο δίσκος έγινε χρυσός από την πρώτη ημέρα και έτσι σημείωσε ρεκόρ. Ένα ακόμα άλμπουμ που εντυπωσίασε με την ερμηνεία του ήταν το "Μοναξιά" που κυκλοφόρησε τον Μάρτιο του 2000. Οι επόμενοι δίσκοι που κυκλοφόρησε ήταν "Υπάρχω και εγώ", "Πες μου τι νιώθεις", ο οποίος έγινε χρυσός, "Επικίνδυνα αγαπάς", "Μετά", "Ο,τι Αγαπήσαμε", "Να ξεκινήσουμε απ΄ την αρχή" και "Στιγμές". Ο δίσκος "Πες μου τι νιώθεις" επανακυκλοφόρησε το 2003 και περιλάμβανε το τραγούδι "Μια στιγμή", με το οποίο διαγωνίσθηκε στα προκριματικά της Eurovision.

## Δισκογραφία

## Παραπομπές


## Πηγές
*Βιογραφία  στο www.mygreek.fm

Κατηγορία:Έλληνες τραγουδιστές
Κατηγορία:Έλληνες στιχουργοί
Κατηγορία:Έλληνες συνθέτες
Κωνσταντίνος Γράψας

Ο **Κωνσταντίνος Γράψας** (1899-1948) ήταν συγγραφέας και εκδότης. Εργάστηκε ως υπάλληλος στη διεύθυνση των νομοπαρασκευαστικών και νομοθετικών εργασιών της Βουλής, ενώ διετέλεσε και διευθυντής της.. Μετέφρασε στη δημοτική τα *Ειδύλλια* του Θεοκρίτου και την *Οδύσσεια* του Ομήρου. Έγραψε επίσης ποιήματα, ενώ υπήρξε ο εκδότης της Ελληνικής Πολιτικής Εγκυκλοπαίδειας (1938).

## Πηγές
*  Πολιτική Ελληνική Εγκυκλοπαίδεια, εκδόσεις Λιβάνη

## Παραπομπές


Κατηγορία:Έλληνες συγγραφείς του 20ού αιώνα
Κατηγορία:Έλληνες εκδότες
2185 Γκουανγκντόνγκ

Ο **Γκουανγκντόνγκ (Guangdong)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,446. Ανακαλύφθηκε το 1965 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από την παράλια κινεζική επαρχία Γκουανγκτόνγκ.

## Φυσικά χαρακτηριστικά
Η μέση διάμετρος του Γκουανγκντόνγκ εκτιμάται σε 17,03 ± 1,6 χιλιόμετρα. Ο φασματικός τύπος του είναι **S** (λιθώδης), ενώ το γεωμετρικό άλβεδό του είναι 0,184 ± 0,041.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκουανγκντονγκ
2186 Κέλντυς

Ο **Κέλντυς (Keldysh)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,3. Ανακαλύφθηκε το 1973 από τη Σοβιετική αστρονόμο Λιουντμίλα Ιβάνοβνα Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Σοβιετικού ακαδημαϊκού, μαθηματικού Μστισλάβ Κέλντυς.

## Φυσικά χαρακτηριστικά
Τα κυρίως φυσικά χαρακτηριστικά του Κέλντυς είναι άγνωστα. Ο Κέλντυς περιστρέφεται γύρω από τον εαυτό του μία φορά κάθε 6 ως 9 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κελντυς
2187 Λα Σίγια

Ο **Λα Σίγια (La Silla)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,0. Ανακαλύφθηκε το 1976 από τον Δανό αστρονόμο Ρίτσαρντ Μάρτιν Γουέστ, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών Άνδεων, και πήρε το όνομά του από την κορυφή αυτή.

## Φυσικά χαρακτηριστικά
Τα κυρίως φυσικά χαρακτηριστικά του Λα Σίγια είναι άγνωστα. Ο Λα Σίγια περιστρέφεται γύρω από τον εαυτό του μία φορά κάθε 24 ως 30 ώρες περίπου, μία αρκετά αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λα Σιγια
2188 Ορλενόκ

Ο **Ορλενόκ (Orlenok)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1976 από τη Σοβιετική (Ουκρανή) αστρονόμο Λιουντμίλα Βασίλιεβνα Ζουράβλεβα, που παρατηρούσε από το Ναουτσνί της Κριμαίας και πήρε το όνομά του από τη ρωσική λέξη Орлёнок (προφ. «ορλιονόκ») για τον αετιδέα (αετόπουλο), σύμβολο των νεαρών επαναστατών (με την ευκαιρία της 20ής επετείου από την ίδρυση της ομώνυμης κατασκηνώσεως πιονιέρων της ΕΣΣΔ).

## Φυσικά χαρακτηριστικά
Τα φυσικά χαρακτηριστικά του Ορλενόκ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ορλενοκ
Ντουάλα

Η **Ντουάλα** (*Douala*) είναι η μεγαλύτερη πόλη στο Καμερούν και πρωτεύουσα της περιοχής Λίττοραλ. Η πόλη υπολογίζεται ότι έχει 2.768.400 κατοίκους το 2015. Η Ντουάλα είναι το κύριο λιμάνι του Καμερούν. Οι εξαγωγές από το λίμανι περιλαμβάνουν όλα τα προϊόντα του Καμερούν, όπως για παράδειγμα πετρέλαιο, κακάο, καφές, ξυλεία και γεωργικά προϊόντα. Στη πόλη βρίσκεται και ο μεγαλύτερος αερολιμένας του Καμερούν. Θεωρείται η οικονομική πρωτεύουσα του Καμερούν και η πλουσιότερη πόλη στην Οικονομική Κοινωνία Κρατών Κεντρικής Αφρικής (CEMAC).

## Παραπομπές


Κατηγορία:Πόλεις του Καμερούν
Κατηγορία:Λιμένες Αφρικής
Ερνστ Χάπελ

Ο **Ερνστ Χάπελ** (*Ernst Happel*, 29 Νοεμβρίου 1925 – 14 Νοεμβρίου 1992) ήταν Αυστριακός ποδοσφαιριστής και προπονητής. Θεωρούμενος ως ένας από τους κορυφαίους προπονητές όλων των εποχών ψηφίστηκε  9ος καλύτερος από το France Football το 2019.

## Βιογραφία
### Ποδοσφαιριστής
Ως ποδοσφαιριστής έπαιξε στις Ραπίντ Βιέννης και Ρασίνγκ Παρί. Αγωνίστηκε 51 φορές με την Εθνική Αυστρίας (1947-58). Αγωνίστηκε στα Παγκόσμια Κύπελλα Ποδοσφαίρου του 1954 και του 1958.

### Προπονητής
Διετέλεσε προπονητής της Εθνικής Ολλανδίας, οδηγώντας την στον τελικό του Παγκοσμίου Κυπέλλου 1978. Εργάστηκε επίσης στις Ραπίντ Βιέννης, ΑΝΤΟ Ντεν Χάαχ, Φέγενορντ (με την οποία κέρδισε το Κύπελλο Πρωταθλητριών το 1970), Φ.Κ. Σεβίλλη, Κλαμπ Μπρυζ (με την οποία έφτασε στον τελικό του Κυπέλλου πρωταθλητριών 1978), ενώ το 1983 Κύπελλο πρωταθλητριών κατέκτησε το τρόπαιο με το Αμβούργο ΣΦ.

Στη Φέγενορντ άρχισε να κάνει το όνομά του στην παγκόσμια σκηνή. Σε μια εποχή που επικράτησε ο σχηματισμός 4-2-4, ο Χάπελ ήταν ένας από τους πρώτους προπονητές που επέλεξαν  τρία ατόμα στη μέση γραμμή για να επιτρέψουν στην πλευρά του να υπαγορεύσει το παιχνίδι από το κέντρο. Αυτό αποδείχθηκε αμέσως επιτυχημένο, καθώς οδήγησε τον ολλανδικό σύλλογο στη νίκη στο Ευρωπαϊκό Κύπελλο.

Πέθανε από καρκίνο, σε ηλικία 66 ετών, στις 14 Νοεμβρίου 1992. Μετά το θάνατό του, δόθηκε το όνομά του στο μεγαλύτερο στάδιο της Αυστρίας, το Στάδιο Ερνστ Χάπελ.

## Παραπομπές

 

Κατηγορία:Αυστριακοί ποδοσφαιριστές
Κατηγορία:Αυστριακοί προπονητές ποδοσφαίρου
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ραπίντ Βιέννης
Κατηγορία:Ποδοσφαιριστές Ρασίνγκ Κλαμπ ντε Φρανς
Κατηγορία:Ποδοσφαιριστές Εθνικής Αυστρίας
Κατηγορία:Προπονητές ποδοσφαίρου ΑΝΤΟ Ντεν Χάαχ
Κατηγορία:Προπονητές ποδοσφαίρου Φέγενορντ
Κατηγορία:Προπονητές ποδοσφαίρου Σεβίλλη ΦΚ
Κατηγορία:Προπονητές ποδοσφαίρου Κλαμπ Μπρυζ
Κατηγορία:Προπονητές ποδοσφαίρου Εθνικής Ολλανδίας
Κατηγορία:Προπονητές ποδοσφαίρου Σταντάρ Λιέγης
Κατηγορία:Προπονητές ποδοσφαίρου Κόνινκλαϊκε Ρασίνγκ Κλαμπ Χαρελμπέκε
Κατηγορία:Προπονητές ποδοσφαίρου Αμβούργο ΣΦ
Κατηγορία:Προπονητές ποδοσφαίρου ΦΚ Σβαρόφσκι Τιρόλ
Κατηγορία:Προπονητές ποδοσφαίρου Εθνικής Αυστρίας
Κατηγορία:Προπονητές ποδοσφαίρου Παγκοσμίου Κυπέλλου 1978
Κατηγορία:Ποδοσφαιριστές Παγκοσμίου Κυπέλλου 1958
Κατηγορία:Ποδοσφαιριστές Παγκοσμίου Κυπέλλου 1954
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές στους Θερινούς Ολυμπιακούς Αγώνες 1948
Κατηγορία:Προπονητές νικητές ΟΥΕΦΑ Τσάμπιονς Λιγκ
Κατηγορία:Προπονητές ποδοσφαίρου Μπούντεσλιγκα
Κατηγορία:Προπονητές ποδοσφαίρου Έρεντιβιζι
ΑΝΟ Γλυφάδας (υδατοσφαίριση ανδρών)

:*Για τα υπόλοιπα αθλητικά τμήματα του συλλόγου, δείτε: [[Α.Ν.Ο. Γλυφάδας]]*

Το **ανδρικό τμήμα υδατοσφαίρισης του Α.Ν.Ο. Γλυφάδας** αποτελεί ένα από τα πιο αξιόλογα στον ελληνικό χώρο. Αποτελεί μία από τις 6 ελληνικές ομάδες που έχουν κατακτήσει το εγχώριο πρωτάθλημα αλλά και μια από τις 6 που έχουν στεφθεί κυπελλούχοι Ελλάδας. Γνώρισε τη μεγάλη ακμή από τα μέσα της δεκαετίας του 1980 έως το 1990, ενώ σήμερα αγωνίζεται στην Α1 κατηγορία, κατέχοντας την έκτη θέση συμμετοχών από την καθιέρωση της Εθνικής κατηγορίας το 1967.

## Ιστορία
Ο Αθλητικός Ναυτικός Όμιλος Γλυφάδας, ιδρύθηκε το 1946 στη Γλυφάδα. Το τμήμα πόλο συστάθηκε μεταγενέστερα. Κατά τη δεκαετία 1980-1990 η ομάδα πόλο της Γλυφάδας σημείωσε τις μεγαλύτερες διακρίσεις της αφού κατέκτησε τέσσερα πρωταθλήματα σε πέντε χρόνια, τα τρία εκ των οποίων συνοδεύθηκαν και από την κατάκτηση του νταμπλ. Επίσης τερμάτισε δεύτερη επτά φορές

Το 1980 κερδίζει τον Εθνικό για πρώτη φορά με 5–3 την προτελευταία αγωνιστική αλλά χάνει για τον τίτλο εξαιτίας της ήττας της την προηγούμενη αγωνιστική από τον Ολυμπιακό (6–5). 

Το 1984 η Γλυφάδα ηττήθηκε στον τελικό του κυπέλλου Ελλάδας από τον Εθνικό με σκορ 5–8. Το 1986 κατακτήθηκε το πρώτο πρωτάθλημα για το σύλλογο σπάζοντας το σερί κατακτήσεων του Εθνικού Πειραιώς παράλληλα με το πρώτο κύπελλο Ελλάδας με την επικράτηση επί της Βουλιαγμένης με 5–4. Την επόμενη χρονιά η Γλυφάδα κατέκτησε το δεύτερο συνεχόμενο νταμπλ της κατακτώντας το πρωτάθλημα και επικρατώντας στον τελικό του κυπέλλου με 10–7 επί της Βουλιαγμένης. Ο Βαγγέλης Πάτερος αναδείχθηκε πρώτος σκόρερ του ελληνικού πρωταθλήματος το 1987 με 51 γκολ ενώ μια από τις νίκες που ξεχώρισαν ήταν αυτή της 28/3/1987 όταν για τον δεύτερο γύρο του πρωταθλήματος ο ΑΝΟΓ επικράτησε του Ολυμπιακού με 9–0.

Δυο χρόνια αργότερα το 1989 ακολούθησε ένα ακόμη νταμπλ για το σύλλογο καθώς το πρωτάθλημα συνοδεύθηκε και από την κατάκτηση του κυπέλλου με σκορ 10–8 επί της Βουλιαγμένης στην παράταση. Την επόμενη χρονιά κατακτήθηκε το 4ο και τελευταίο πρωτάθλημα του συλλόγου. Το 1995 ο υδατοσφαιριστής της Γλυφάδας Τάσος Παπαναστασίου αναδείχθηκε πρώτος σκόρερ στο ελληνικό πρωτάθλημα.

## Τίτλοι
* 4 Πρωταθλήματα Ελλάδας: 1986, 1987, 1989, 1990
* 3 Κύπελλα Ελλάδος: 1986, 1987, 1989
* 5 Πρωταθλήματα Ελλάδος Β' κατηγορίας / Α2 Εθνικής: 1972, 1974, 1976, 2004, 2013

## Διακρίσεις
* 8 Δεύτερες θέσεις στο Πρωταθλήματα Ελλάδας: 1980, 1981, 1982, 1983, 1984, 1985, 1988, 1991
* 5 φορές φιναλίστ στο Κύπελλα Ελλάδος: 1984, 1990, 1991, 1993, 2018

## Παραπομπές


## Εξωτερικοί σύνδεσμοι
* 

Ανδρων
ΑΝΟ Γλυφάδας (υδατοσφαίριση γυναικών)

Το **γυναικείο τμήμα υδατοσφαίρισης του Α.Ν.Ο. Γλυφάδας** είναι μια από τις τέσσερις ελληνικές ομάδες που έχουν κατακτήσει Ευρωπαϊκό πρωτάθλημα σε επίπεδο συλλόγων. Έχει κατακτήσει 2 ευρωπαϊκά πρωταθλήματα ενώ έχει αγωνιστεί 5 φορές σε τελικό ευρωπαϊκού τροπαίου.

## Ιστορία
Ο Αθλητικός Ναυτικός Όμιλος Γλυφάδας, ιδρύθηκε το 1946 στη Γλυφάδα. Το τμήμα πόλο συστάθηκε μεταγενέστερα. Το 1989 το τμήμα πόλο γυναικών της Γλυφάδας κατέκτησε για πρώτη φορά το πρωτάθλημα Ελλάδας. Επόμενη επιτυχία της ομάδας ήταν η κατάκτηση του πρωταθλήματος Ελλάδας το 1996. 

Ακολούθησε η πιο επιτυχημένη περίοδος της ομάδας. Η Γλυφάδα κατέκτησε 4 συνεχόμενα πρωταθλήματα Ελλάδας (1999, 2000, 2001, 2002), ενώ παράλληλα πρωταγωνίστησε και στον ευρωπαϊκό χώρο. Το 2000 κατέκτησε επίσης και το Κύπελλο πρωταθλητριών Ευρώπης επικρατώντας επί της Σκιφ Μόσχας με 7-5. Το 2001 υπερασπίστηκε τον τίτλο της πρωταθλήτριας Ευρώπης αναδείχθηκε όμως δευτεραθλήτρια Ευρώπης αφού ηττήθηκε από την Οριτζόντε Κατάνια. 

Το 2003 αναδείχθηκε και πάλι πρωταθλήτρια Ευρώπης αφήνοντας στη δεύτερη θέση τη Ντουναουϊβάρος ΦΒΕ. Την επόμενη χρονιά το 2004 η Οριτζόντε Κατάνια στέρησε για μια ακόμη φορά το Κύπελλο Πρωταθλητριών από τη Γλυφάδα αφήνοντάς την στη 2η θέση της δευτεραθλήτριας Ευρώπης. Στην Ελλάδα όμως η Γλυφάδα ανδείχθηκε πρωταθλήτρια για το 2004. Το 2004 στην Ολυμπιάδα της Αθήνας η Εθνική Ελλάδος υδατοσφαίρισης γυναικών κατέκτησε το ασημένιο μετάλλιο έχοντας στη σύνθεσή της 7 αθλήτριες του ΑΝΟΓ (Γεωργία Ελληνάκη, Σταυρούλα Κοζομπόλη, Αντωνία Μωραΐτη, Κατερίνα Οικονομοπούλου, Αγγελική Καραπατάκη, Κυριακή Λιόση, Ευτυχία Καραγιάννη). 

Το 2006 η ΑΝΟ Γλυφάδας αγωνίστηκε στον τελικό του Λεν Τρόφι και το 2007 επέστρεψε στην ελίτ του ευρωπαϊκού πρωταθλήματος καθώς αναδείχθηκε 3η στο Κύπελλο πρωταθλητριών Ευρώπης. Η Γλυφάδα το 2008 κατέκτησε το Πρωτάθλημα Ελλάδας που ήταν και ο τελευταίος τίτλος της ομάδας.

## Τίτλοι
### Εγχώριοι
* **8 [[Ελληνικό πρωτάθλημα υδατοσφαίρισης γυναικών|Πρωταθλήματα Ελλάδας]]:** 1989, 1996, 1999, 2000, 2001, 2002, 2004, 2008

### Διεθνείς
* **2 [[Κύπελλο πρωταθλητριών υδατοσφαίρισης γυναικών|Κύπελλα Πρωταθλητριών Ευρώπης]]:** 2000, 2003

## Οι Ευρωπαϊκοί τελικοί

## Παραπομπές


## Εξωτερικοί σύνδεσμοι
* 



Γυναικων
Landmark Theater (Ρίτσμοντ, Βιρτζίνια)

Το **Landmark Theater** στο Ρίτσμοντ, Βιρτζίνια στις Ηνωμένες Πολιτείες είναι ένα θέατρο στην νοτιοδυτική γωνία του Monroe Park. Έχει ονομαστεί έτσι επειδή είναι "ένα από τα γνωστότερα κτίρια στο Τίτσμοντ."  Προηγουμένως γνωστό ως "The Mosque" (*Το Τζαμί*), το Landmark κατασκευάσθηκε το 1926 για να χρησιμοποιηθεί από τους Shriners ως **ACCA Temple Shrine**. Η πόλη αγόρασε το κτίριο την δεκαετία του 1940 και ανακαινίσθηκε μεταξύ 1994 και 1995. Το 1995 το όνομα επίσημα άλλαξε από *The Mosque* σε Landmark Theater. Είναι πολύ δημοφιλής χώρος, φιλοξενώντας έναν αριθμό γνωστών μουσικών και θεατρικών καλλιτεχνών κάθε έτος.

Το θέατρο σχεδιάσθηκε σε Νεομαυριτανικό στιλ από τον Μάρσελλους Ράιτ τον νεότερο σε συνεργασία με τον Τσαρλς Μ. Ρόμπινσον και τον Τσαρλς Κάστερ Ρόμπινσον το 1925 και ολοκληρώθηκε το 1926.

## Στατιστικά του Θεάτρου
* χωρητικότητα Αίθουσας: 1.100 άτομα
* διαστάσεις Αίθουσας: 18.000 τετραγωνικά πόδια (1,700 m2)

## Αναφορές


## Εξωτερικοί σύνδεσμοι
*Private page with many pictures and detailed information about historic performances
*Landmark Theater information page

Κατηγορία:Θεατρικοί χώροι
Κατηγορία:Βιρτζίνια
Αλαφούζος (αποσαφήνιση)

Με το επώνυμο **Αλαφούζος** μπορεί να αναφερόμαστε σε:

* Αριστείδης Αλαφούζος (1924-2017), Έλληνας εφοπλιστής και εκδότης.
* Γιάννης Αλαφούζος, Έλληνας επιχειρηματίας και εκδότης.
* Νικόλαος Αλαφούζος, Έλληνας πολιτικός, βουλευτής Σαντορίνης το 1872 γιος του επομένου, Σιγουρά Αλαφούζου.
* Σιγουράς Αλαφούζος, Έλληνας πολιτικός, δήμαρχος Οίας Σαντορίνης και βουλευτής Σαντορίνης στην Β' Εθνική των Ελλήνων Συνέλευση (1862).
* Σωκράτης Αλαφούζος, Έλληνας ηθοποιός.

Κατηγορία:Ελληνικά επώνυμα
Γιάννης Βονόρτας

Ο **Γιάννης Βονόρτας** (γεν. 25 Ιουνίου 1960, Βρότσουαφ), είναι Έλληνας πρώην ποδοσφαιριστής και νυν προπονητής στον Παναθηναϊκό Β. Λόγω του ύψους του (1,85 μ.) αγωνίζονταν ως κεντρικός αμυντικός.

## Σταδιοδρομία σε συλλόγους
### Παναθηναϊκός
Σε ηλικία 17 ετών, ο Γιάννης Βονόρτας, έγινε μέλος της ακαδημίας του Παναθηναϊκού. Έπειτα από 4 χρόνια στην ακαδημία προωθήθηκε στην ανδρική ομάδα το 1981. Ένα χρόνο αργότερα, στάλθηκε στο Αιγάλεω ως δανεικός για ένα χρόνο (1982-83). Επιστρέφοντας από τον δανεισμό του, καθιερώθηκε από τον Γιάτσεκ Γκμοχ. Με τους "πράσινους" κέρδισε το κύπελλο του 1982, το ντάμπλ του 1984 και του 1986, αν και στη δεύτερη περίπτωση δεν είχε επίσημη συμμετοχή στο πρωτάθλημα, λόγω τραυματισμού (ρήξη χιαστών). Στον Παναθηναϊκό, αγωνίσθηκε μέχρι τον Δεκέμβριο του 1987.

### Αιγάλεω
Πρωτόπαιξε βασικός στο Αιγάλεω, σαν δανεικός στη Β΄Εθνική, την περίοδο 1982-83.

### Λεβαδειακός
Τον Δεκέμβριο του 1987, έπειτα από 9 χρόνια στον Παναθηναϊκό, πήρε μεταγραφή στον Λεβαδειακό, παραμένοντας στον σύλλογο εώς το 1989.

### Παναργειακός
Έκλεισε την καριέρα του στον Παναργειακό το 1992, έπειτα από σοβαρό τραυματισμό.

## Προπονητική σταδιοδρομία
Ένα χρόνο μετά το τέλος της ποδοσφαιρικής σταδιοδρομίας, ξεκίνησε να εργάζεται ως προπονητής στις ακαδημίες ποδοσφαίρου του Χουάν Ραμόν Ρότσα. Από το 2005 εώς και σήμερα, εργάζεται ως προπονητής στις ακαδημίες του Παναθηναϊκού. Στις 14 Νοεμβρίου του 2012 ανακοινώθηκε η πρόσληψή του ως βοηθού προπονητή της ομάδας. Στις 31 Μαρτίου του 2013 ανέλαβε την θέση του πρώτου προπονητή στον σύλλογο.  Από τις 14 Μαΐου του 2013, είναι βοηθός προπονητή του Γιάννη Αναστασίου στον Παναθηναϊκό. Τον Ιούλιο του 2021 ανέλαβε την θέση του πρώτου προπονητή της δεύτερης ομάδος του Παναθηναϊκού.

## Πηγές

* Διεθνής ποδοσφαιρική ιστοσελίδα
* Νίκος Δημ. Νικολαΐδης, "50 χρόνια Αιγάλεω", έκδοση Δήμος Αιγάλεω, 1998
* Ευρυτανικά
## Παραπομπές


Βονορτας Γιαννης
Βονορτας Γιαννης
Β
Βονορτας Γιαννης
Βονορτας Γιαννης
Βονορτας Γιαννης
Βονορτας Γιαννης
Βονορτας Γιαννης
Βονορτας Γιαννης
Κατηγορία:Ποδοσφαιριστές Παναργειακού
Βονορτας Γιαννης
Σιτ-Αθώρ

Η **Σιτ-Αθώρ** (*κόρη της Αθώρ*) ήταν πριγκίπισσα της αρχαίας Αιγύπτου, που είχε τον τίτλο *η κόρη του βασιλιά*. Ειναι γνωστή μόνο από τον τάφο της στο Νταχσούρ. Δίπλα στην πυραμίδα του Σέσωστρι Α' βρέθηκαν υπόγειες στοές που ήταν ο τόπος ταφής γυναικών της βασιλικής αυλής. Οι περισσότεροι τάφοι ήταν συλημένοι, αλλά από τους τυμβωρύχους ξέφυγαν δύο κιβώτια, τα οποία περιείχαν κοσμήματα εξαιρετικής τέχνης. Ονομάστηκαν *πρώτος* και *δεύτερος θησαυρός* του Νταχσούρ. Ο πρώτος ανακαλύφθηκε στις 6 Μαρτίου του 1894 και πιθανόν ανήκε στη Σιτ-Αθώρ. Περιελάμβανε πολλούς σκαραβαίους που έφεραν το όνομά της, και ένα εγκόλπιο με τα ονόματα του Σέσωστρι Β', ένα από τα αριστουργήματα της αρχαίας αιγυπτιακής χρυσοχοΐας. Άλλα αντικείμενα περιελάμβαναν χρυσά κοχύλια (κουτάκια), χρυσά βραχιόλια, έναν καθρέφτη, και πολλά πέτρινα βάζα. Πέρα από τα στοιχεία που βρέθηκαν στον τάφο της, δεν γνωρίζουμε τίποτα άλλο για την Σιτ-Αθώρ. Ίσως ήταν μία κόρη του Σέσωστρι Γ', αλλά επίσης μπορεί να ήταν η κόρη του Σέσωστρι Β', και να θάφθηκε ως αδελφή του Σέσωστρι Γ' δίπλα στον τελευταίο.     

## Βιβλιογραφία
* Jacques Jean Marie de Morgan: *Fouilles a Dahchour, Mars-Juin 1894*, Wien 1895, p. 60-64
* Dieter Arnold: *The Pyramid Complex of Senwosret III at Dahshur, Architectural Studies*, New York 2002, p. 70 ISBN 0-87099-956-7

Κατηγορία:12η Αιγυπτιακή Δυναστεία
Γερμανού (αποσαφήνιση)

Με την ονομασία **Γερμανού** μπορεί να αναφερόμαστε σε:

## Πρόσωπα
* Ελισάβετ Γερμανού, Ελληνίδα συγγραφέας παιδικών βιβλίων.
* Ναταλία Γερμανού (1965- ), Ελληνίδα στιχουργός και παρουσιάστρια.

## Τοπωνύμια
* Λόφος Γερμανού, συνοικία της Ηλιούπολης Αττικής.
## Δείτε επίσης
* Γερμανός (αποσαφήνιση)

Κατηγορία:Ελληνικά επώνυμα
Οξύμωρο σχήμα

Στη ρητορική, τη λογοτεχνία και γενικότερα στην έκφραση του λόγου ως **οξύμωρο σχήμα** χαρακτηρίζεται οποιαδήποτε έκφραση ή νόημα που αποδίδεται με λέξεις αντιφατικού νοήματος.

Στο οξύμωρο σχήμα αν και οι περιλαμβανόμενες λέξεις δημιουργούν λογική αντίφαση εντούτοις το νόημα του σχήματος (συνδυασμού) είναι ορθό. Χαρακτηριστικά παραδείγματα οξύμωρου σχήματος είναι τα ρητά: "*Εχθρών δώρα έστιν άδωρα*", (αντιφατικές λέξεις δώρα - άδωρα), ή "*Σπεύδε βραδέως*" και στη νεοελληνική "*Πάω αργά γιατί βιάζομαι*" (αντιφ. λέξεις: αργά - βιάζομαι), ή "*Χαίρε νύμφη ανύμφευτε*", ή και ακόμα "*ζωντανός νεκρός*", "*ζώντας με το θάνατο*", "*Ελεύθεροι πολιορκημένοι*" κ.ά. 

Ο όρος "*οξύμωρος*" σημαίνει "κατ' οξύν" (ευφυή τρόπο) + "μωρός", ο ευφυής, που παρέχει την εντύπωση μωρού.

## Πηγές
* "Νεώτερον Εγκυκλοπαιδικόν Λεξικόν Ηλίου" τόμ. 14ος, σελ. 925.

Κατηγορία:Παράδοξα
Κατηγορία:Ρητορικές τεχνικές
Κατηγορία:Τρόπος του λέγειν
Κατηγορία:Χιούμορ
Κατηγορία:Σημασιολογία
Κατηγορία:Ασάφεια
Σπιρού Σαρλερουά

Η **Σπιρού Σαρλερουά**, επίσης γνωστή ως **Σπιρού Μπασκέτ** και, πλέον, **[[Belgacom]] Σπιρού**, λόγω εμπορικής συμφωνίας, είναι μια Βελγική επαγγελματική ομάδα καλαθοσφαίρισης, η οποία έχει έδρα ως την πόλη Σαρλερουά του Βελγίου. Η ομάδα συμμετέχει στην πρώτη κατηγορία του Βελγικού Πρωταθλήματος. Η ομάδα χρησιμοποιεί ως έδρα το Spiroudome.

## Ιστορία
Η Σπιρού Σαρλερουά έχει κατακτήσει το Βελγικό Πρωτάθλημα 10 φορές (1996–99, 2003, 2004, 2008, 2009, 2010, 2011), το Κύπελλο Βελγίου 5 φορές (1996, 1999, 2002, 2003, 2009), και το Σούπερ Καπ Βελγίου 3 φορές (2001, 2002, 2008).

## Διακρίσεις
*Πρωταθλήματα Βελγίου: 10 (1996, 1997, 1998, 1999, 2003, 2004, 2008, 2009, 2010, 2011)
*Κύπελα Βελγίου: 5 (1996, 1999, 2002, 2003, 2009)
*Σούπερ Καπ Βελγίου: 3 (2001, 2002, 2008)

## Σημαντικοί Παίκτες

* Έρικ Στρούλενς
* Ντι Τζέι Μπενγκά
* Ραλφ Μπιγκς
* Ιβάν Ζορόσκι
* Άρμαντς Σκέλε
* Πρέντραγκ Σάβοβιτς
* Βλάντιμιρ Κουζμάνοβιτς
* Νταμίρ Κρουπαλίγια
* Μίλουτιν Άλεξιτς
* Μλάντεν Σεκούλαρατς
* Αμίτ Ταμίρ
* Μουχαμέντ Σενέ
* Ντάνιελ Σαντιάγο
* Ματ Γουόλς
*/ Αντρέ Ρίντικ
* Σκούτερ Μπάρι
* Κόρι Λ. Μπριούερ
* Σον Ντάνιελς
*/ Μάρκους Φεϊσόν
* Μάικλ-Χακίμ Τζόρνταν
* Κέβιν Σαλβαντόρι
* Γουέιν Τέρνερ
* Μάικ Μπατίστ

## Εξωτερικοί Σύνδεσμοι
*Επίσημη Ιστοσελίδα 
* Προφίλ της ομάδας στην σελίδα του Eurocup
* Προφίλ της ομάδας στο Eurobasket.com

Κατηγορία:Καλαθοσφαίριση στο Βέλγιο
Κατηγορία:Ιδρύσεις αθλητικών συλλόγων το 1989
Κατηγορία:Ιδρύσεις ομάδων καλαθοσφαίρισης το 1989
Κατηγορία:Βελγικοί σύλλογοι καλαθοσφαίρισης
Κατηγορία:Σύλλογοι της Ευρωλίγκα ανδρών